Foto: REUTERS/Aladin Abdel Naby Misrda 1952 yilda Iyul inqilobini sodir etgan Misr inqilobiy qo‘mondonligi kengashining hayot bo‘lgan oxirgi a’zosi Xolid Muhiddin 6 may kuni 95 yoshida vafot etdi. Siyosatchi Qohiradagi harbiy gospitalda hayotdan ko‘z yumgan. Muhiddin Jamol Abdul Nasr tomonidan boshqarilgan “Ozod zobitlar” maxfiy tashkilotining yetakchilaridan biri bo‘lgan. Bu tashkilot a’zolari 1952 yilda Misrda monarxiyaning bartaraf etilishiga olib kelgan to‘ntaruvni amalga oshirishgan. Muhiddin kommunistlarga yaqin bo‘lgani va ularga xos g‘oyalarni qo‘llab-quvvatlagani uchun safdoshlari orasida “qizil mayor” taxallusini olgan edi. Muhiddin Milliy taraqqiyot partiyasining asoschisi va ko‘p yillik yetakchisi hisoblangan. “Qizil mayor” 7 may kuni harbiy ehtirom bilan dafn etiladi.